

**ΕΛΛΗΝΙΚΗ ΔΗΜΟΚΡΑΤΙΑ Ναύπλιο 20-01-2022**

**ΠΕΡΙΦΕΡΕΙΑ ΠΕΛΟΠΟΝΝΗΣΟΥ**

**ΓΕΝΙΚΗ Δ/ΝΣΗ ΔΗΜΟΣΙΑΣ ΥΓΕΙΑΣ ΚΑΙ**

**ΚΟΙΝΩΝΙΚΗΣ ΜΕΡΙΜΝΑΣ**

**ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ**

**ΚΑΙ ΚΟΙΝ. ΜΕΡΙΜΝΑΣ Π.Ε. ΑΡΓΟΛΙΔΑΣ**

**ΤΜΗΜΑ ΚΟΙΝΩΝΙΚΗΣ ΑΛΛΗΛΕΓΓΥΗΣ**

**Ταχ. Δ/νση:** Θεσσαλονίκης 9

**Ταχ. Κώδικας:** 21 100 Ναύπλιο

**Πληροφορίες:** Δεμελή Ελένη

**Τηλέφωνο:** 2752362229

**e-mail**: edemeli@argolida.gr

**ΔΕΛΤΙΟ ΤΥΠΟΥ**

**ΘΕΜΑ:** ***Χορήγηση Δελτίου Μετακίνησης σε Άτομα με Αναπηρίες για το έτος 2022 στην Περιφερειακή Ενότητα Αργολίδας***

 Σας ενημερώνουμε ότι σύμφωνα με την υπ’αρ.: Δ12α/Γ.Π.οικ.99899/06-12-2021 ΚΥΑ (ΦΕΚ: 5805/Β΄/10-12-21) --- (ΑΔΑ:ΨΨΝ446ΜΤΛΚ-ΜΟΞ) Κοινή Υπουργική Απόφαση ,χορηγείται (θεώρηση-έκδοση) Δελτίο Μετακίνησης σε Άτομα με Αναπηρίες για το έτος 2022.

Σχετική η υπ’αρ.πρωτ.: Δ12α/ΓΠοικ.4825/46/18-01-2022 Διευκρινιστική Εγκύκλιος του Υπουργείου Εργασίας και Κοινωνικών Υποθέσεων, για την χορήγηση Δελτίων Μετακίνησης Αμεα για το έτος 2022 από τις Περιφερειακές Ενότητες της χώρας.

 **Στα άτομα αυτά (ΑμεΑ) ,εφόσον διαμένουν μόνιμα και νόμιμα στην Ελλάδα και έχουν ποσοστό αναπηρίας 67% και άνω ή είναι δικαιούχοι προνοιακών επιδομάτων ΑμεΑ που χορηγεί ο ΟΠΕΚΑ ,έχουν το δικαίωμα της μετακίνησης με μειωμένο εισιτήριο κατά 50% σε όλες τις διαδρομές εσωτερικού των υπεραστικών λεωφορείων των ΚΤΕΛ**

 Οι δικαιούχοι μόνιμοι κάτοικοι του Νομού Αργολίδας , μπορούν για το σκοπό αυτό να απευθύνονται στη Διεύθυνση Δημόσιας Υγείας και Κοινωνικής Μέριμνας, Τμήμα Κοινωνικής Αλληλεγγύης, Θεσσαλονίκης 9 – Ναύπλιο, στον 2ο όροφο, τηλέφωνο 2752362253 κ. Αλεφάντη & 2752362263 κ. Φιλιππουπολίτη Αικατερίνη, αλλά και στα ΚΕΠ της περιοχής τους .

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**(Κατόπιν ραντεβού τηλεφωνικού (2752362253 & 2752362263),**

 **ή ηλεκτρονικού στο e-mail: pronoia@argolida.gr )**

**1.** Αίτηση του ενδιαφερομένου ή του κηδεμόνα του ή άλλου εξουσιοδοτημένου ατόμου με συνημμένα τα δικαιολογητικά που αναφέρονται παρακάτω (χορηγείται από την υπηρεσία).

**2.** Γνωμάτευση Υγειονομικής Επιτροπής, όπου θα αναγράφεται το ποσοστό αναπηρίας 67% και άνω .Όσον αφορά στις γνωματεύσεις των ΚΕΠΑ δεν απαιτείται η αναγραφή του όρου παθολογοανατομικό ποσοστό.

 **2α)**Όσοι λαμβάνουν οικονομική ενίσχυση ΑμεΑ (επίδομα αναπηρίας ) από τον ΟΠΕΚΑ, μπορούν να προσκομίσουν Βεβαίωση του ΟΠΕΚΑ για την καταβολή του προνοιακού επιδόματος.

 *Στη βεβαίωση αναγράφεται η ημερομηνία λήξης του δικαιώματος λήψης του επιδόματος από τον δικαιούχο.Για τους δικαιούχους προνοιακου επιδόματος ΑμεΑ από τον ΟΠΕΚΑ δεν απαιτείται ελάχιστο ποσοστό αναπηρίας 67%.*

 **2β)** Όσοι λαμβάνουν σύνταξη επ’ αόριστον , μπορούν να προσκομίσουν Aπόφαση Διοικητικού Δ/ντή Ασφαλιστικού Φορέα ή του ΕΦΚΑ (απόφαση η οποία έχει εκδοθεί βάσει γνωματεύσεως Υγειονομικής Επιτροπής και στην οποία αναγράφεται το ποσοστό αναπηρίας 67% και άνω)

 Δεν γίνονται δεκτές Αποφάσεις που έχουν εκδοθεί βάσει των διατάξεων του Ν. 2643/98

 **2γ)** Οι δικαιούχοι του προγράμματος οικονομικής ενίσχυσης (επιδόματος) ατόμων με αναπηρία όρασης και του προγράμματος με Σοβαρή και Βαριάς Νοητική Υστέρηση , από τον ΟΠΕΚΑ , δικαιούνται κάρτα μετακίνησης και για τους συνοδούς τους.

*Προκειμένου τα άτομα με αναπηρία όρασης ή νοητικής υστέρησης που δεν είναι δικαιούχοι του προνοιακού επιδόματος αναπηρίας από τον ΟΠΕΚΑ, να λάβουν κάρτα μετά συνοδού, απαιτείται Γνωμάτευση Υγειονομικής Επιτροπής , που να αναφέρει ότι είναι τυφλοί ή έχουν οπτική αναπηρία –αναπηρία όρασης με ποσοστό 80% και άνω ή έχουν δείκτη νοημοσύνης κάτω του 34 , ή νοητική υστέρηση με ποσοστό αναπηρίας 80% και άνω ή διάχυτες αναπτυξιακές διαταραχές (παιδικός αυτισμός, αυτισμός) με ποσοστό αναπηρία ς 80% και άνω*

 **3.** Για τους υπηκόους Κρατών εκτός Ε.Ε**.** που έχουν καταστεί ανίκανοι για εργασία μετά από εργατικό ατύχημα σε ελληνικό έδαφος , απαιτείται Ιατρική Βεβαίωση Νοσηλείας από Δημόσιο Νοσοκομείο , στην οποία θα βεβαιώνεται η νοσηλεία μετά από το ατύχημα.

**4.** Δελτίο αστυνομικής ταυτότητας ή φωτοαντίγραφο αυτής

**5.** Υπεύθυνη δήλωση του Ν.1599/86 περί της ακριβούς διεύθυνσης του τόπου διαμονής. *Στην ανωτέρω Υ.Δ. θα δηλώνεται επίσης η μη παραλαβή Δελτίου Μετακίνησης από άλλη Περιφερειακή Ενότητα ή ΚΕΠ.*

**6.** Για την έκδοση νέας κάρτας , δυο(2) πρόσφατες φωτογραφίες και όσον αφορά τους δικαιούχους και δελτίων συνοδών, τρείς(3) ίδιες φωτογραφίες

 Σε περίπτωση απώλειας , η οποία βεβαιώνεται από αστυνομική Αρχή ,δύναται να χορηγείται εκ νέου δελτίο μετακίνησης από την αρμόδια Περιφερειακή Ενότητα αν υπάρχει διαθέσιμο

*Σε περίπτωση απώλειας για δεύτερη φορά δεν είναι δυνατή η επαναχορήγηση.*

**Επισημαίνεται ότι για την ανανέωση αλλά και την έκδοση των νέων Δελτίων Μετακίνησης ΑμεΑ , ημερομηνία έναρξης ορίζεται η 24η Ιανουαρίου 2022 και λήξης η 31η Οκτωβρίου 2022**

 Ο ΑΝΤΙΠΕΡΙΦΕΡΙΑΡΧΗΣ

 Π.Ε. ΑΡΓΟΛΙΔΑΣ

 ΔΗΜΗΤΡΙΟΣ ΣΧΟΙΝΟΧΩΡΙΤΗΣ